Manefèšt pe la scangellazione de gl partite pelítece

Gl Manefèšt pe la scangellazione de gl partite pelítece (Note sur la suppression générale des partis politiques) è ne curt trattate scritt da la filòsefa Simone Weil a gl 1943 a Londra, a la fine de la vita séa. Fòtt pebblecate sètt ann dòpp ca z’éva mòrta, dénd a la revišta menzile La Table ronde (n. 26, febbrare 1950), é òpp da la casa edetrice Gallimard, apprima sule comm libbr (1953) é puó dénd a la raccòta Écrits de Londres et dernières lettres (Scritt de Londra é lúteme léttr) a gl 1957 .

 Cundenute 

Dénd a l’òpra l’autrice ce fa capì comm gl partite pelítece, a le vére, tradíscene la fenzione séa ureggenaria d’urganizzaziune de cettadine che tiéve ne penziére chemune pe gl trasfermà a cèrt urganizzaziune jerárcheche é auteretarie. L’autrice prepone allora la scangellazione de tutt gl partite pelítece pecché suó addevendate carrezzune che siérvene sule a iss štéss é pecché nen fave quéll ch’avéssen’a fà é, oramá, suó lendane da gl cettadine.

 Diébbete é nfluènz 
Dénd a ss'òpra Simone Weil recurdètt la críteca rousseaujána a la rappresendanza é appuggètt n’ediale de democrazía derétta dettate da le prepòšt de gl Cundratt seciale.Maria Clara Bingemer, Giulia Paola Di Nicola. “Simone Weil. Azione e contemplazione”, Effatà Edetrice, Terine, 2005, ISBN 88-7402-204-2

La críteca de Simone Weil a gl partite nfluenzètt la veduta pelíteca d’Adriano Olivetti.Emilio Renzi, “Comunità concreta. Le opere e il pensiero di Adriano Olivetti”, Guida Editore, Nápule, 2008, ISBN 978-88-6042-454-9 Pedecchiù, gl penziére sié è štate retuote dénd a gl študie Manifesto per l'abolizione dei partiti politici de gl èx parlamendare Willer Bordon.Willer Bordon, “Manifesto per l'abolizione dei partiti politici”, 2012, casa edetrice Ponte alle Grazie

 Annetaziune 

Categurìa:Puliteca
Categurìa:Manefeste pulitece